สุริยะ คุมเข้มสินค้าเมลามีน
นายสุริยะ จึงรุ่งเรืองกิจ รมว.อุตสาหกรรม เปิดเผยว่า ที่ประชุมคณะรัฐมนตรี (ครม.) ได้มีมติเห็นชอบให้ภาชนะและเครื่องใช้เมลามีน เป็นสินค้าควบคุม ที่ต้องได้ตรามาตรฐานผลิตภัณฑ์อุตสาหกรรม (มอก.) ภาคบังคับเท่านั้น จากเดิมที่มาตรฐานภาชนะและเครื่องใช้เมลามีน-ฟอร์มาลดีไฮด์ ยูเรีย-ฟอร์มาลดีไฮด์ และเมลามีน-ยูเรีย-ฟอร์มาลดีไฮด์ สำหรับอาหาร : เฉพาะด้านความปลอดภัย มอก. 2921-2562 เป็นมาตรฐานทั่วไป เนื่องจากปัจจุบันมีการนำเข้าภาชนะที่มีลักษณะใกล้เคียงกับภาชนะเมลามีนเข้ามาเป็นจำนวนมาก หากนำไปใช้ใส่อาหาร อาจมีการปนเปื้อนของสารฟอร์มาลดีไฮด์ ที่เป็นสารที่มีอันตรายต่อสุขภาพ ปะปนออกมาในอาหารได้ โดยเฉพาะเมื่อนำไปใส่อาหารที่มีความร้อนสูง มีไขมัน และอาหารที่มีความเป็นกรด เช่น ต้มยำ แกงส้ม ซึ่งคาดว่าสำนักงานมาตรฐานผลิตภัณฑ์อุตสาหกรรม (สมอ.) จะประกาศบังคับใช้ภายในเดือน ก.ย.นี้ เพื่อให้ภาชนะเมลามีนทุกใบต้องได้มาตรฐาน มอก.ภาคบังคับผมได้กำชับให้ สมอ. เร่งดำเนินการให้เป็นไปตามมติ ครม. อย่างเร่งด่วน และหลังจากนี้ก็จะมีอีกหลายสินค้า ที่ สมอ.กำลังทยอยดำเนินการ เพื่อเป็นการดูแลความปลอดภัย และทรัพย์สินของประชาชนเป็นสำคัญ ซึ่งเครื่องใช้เมลามีน สมอ.จะทำการทดสอบความปลอดภัยในการใช้งาน เช่น ความทนน้ำเดือด ความทนกรดซัลฟิวริก ปริมาณสารที่ละลายออกมาเมื่อใช้งานต้องอยู่ในระดับที่ปลอดภัย จึงจะออก มอก.ให้กับผู้ผลิต ผู้นำเข้า.
ที่ประชุมคณะรัฐมนตรี (ครม.) ได้มีมติเห็นชอบให้ภาชนะและเครื่องใช้เมลามีน เป็นสินค้าควบคุม ที่ต้องได้ตรามาตรฐานผลิตภัณฑ์อุตสาหกรรม (มอก.) ภาคบังคับเท่านั้น
มติ ครม.,เมลามีน,สินค้าควบคุม,มาตรฐานผลิตภัณฑ์อุตสาหกรรม,มอก.,ภาชนะใส่อาหาร,ข่าววันนี้